Sony Ericsson X10 Mini
Overraskende liten og kraftig mobiltelefon. 

X10 Mini er så liten at du vil bli overrasket når du holder den i hånda, skriver ITavisen og DinSides testjournalist Thomas Marynowski. 

Likevel: 
For rundt 2500 kroner får du en fullspekket, rask og fleksibel Android-telefon, som Marynowski omtaler som et kupp. 
Minuset er at den lille skjermen begrenser bruksområdene, er du interessert i mye nettsurfing, film og bilder eller andre mer avanserte aktiviteter, blir det fort slitsomt. 

Men er du ute etter en veldig håndterlig Android-telefon, bør du helt klart sjekke ut denne lille tassen, mener Marynowski. 
